এফ এস নাঈম

ফারুক সোবহান নাঈম (জন্ম: ২৯ নভেম্বর ১৯৮৪), যিনি এফ এস নাঈম নামে সর্বাধিক পরিচিত, তিনি একজন বাংলাদেশি টেলিভিশন ও চলচ্চিত্র অভিনেতা। তিনি ২০০৪ সালে চ্যানেল আইতে ভিডিও জকি হিসেবে মিডিয়া জগতে পা রাখেন এবং ২০০৬ সালে নাটকে অভিনয়ের মাধ্যমে অভিনয় জীবন শুরু করেন। নাটক, টেলিফিল্ম, ওয়েব সিরিজ এবং চলচ্চিত্রে অভিনয়ের মাধ্যমে তিনি দর্শকদের কাছে পরিচিতি লাভ করেন। তাঁর উল্লেখযোগ্য কাজগুলোর মধ্যে রয়েছে ‘নিঝুম অরণ্যে’, ‘মিশন হান্টডাউন’, ‘কারাগার’ এবং ‘ওভারট্রাম্প’।

তিনি চরিত্রের প্রয়োজন অনুযায়ী শারীরিক রূপান্তরে দৃষ্টান্ত স্থাপন করেছেন, যার মধ্যে "কালপুরুষ" নাটকে অভিনয়ের জন্য ৩৫ কেজি ওজন বাড়ানো অন্যতম। তাঁর দক্ষ অভিনয় ও পেশাদারিত্বের কারণে তিনি সমালোচকদের প্রশংসা অর্জন করেছেন এবং দেশের বিনোদন জগতে একজন গুণী অভিনেতা হিসেবে প্রতিষ্ঠিত হয়েছেন।
কর্মজীবন
এফ এস নাঈম ২০০৪ সালে চ্যানেল আই-তে ভিডিও জকি হিসেবে কর্মজীবন শুরু করেন। ২০০৬ সালে তিনি ছোট পর্দায় নাটকে অভিনয়ের মাধ্যমে অভিনয় জীবন শুরু করেন। তার অভিনীত প্রথম আলোচিত নাটক ছিল নিঝুম অরণ্যো (২০০৭), যেখানে তার অভিনয় প্রশংসিত হয়। ধীরে ধীরে তিনি একাধিক জনপ্রিয় নাটক, টেলিফিল্ম এবং ধারাবাহিকে অভিনয় করেন। ২০১০ সালে তার ‘জাগো’ সিনেমা দিয়ে বড় পর্দায় অভিষেক হয়েছিল।

ওটিটি প্ল্যাটফর্মে নাঈমের অভিষেক ঘটে হইচই-এর ওয়েব সিরিজ মিশন হান্টডাউন এবং কারাগার-এর মাধ্যমে, যেখানে তিনি একজন পুলিশ অফিসারের চরিত্রে অভিনয় করে দর্শকদের দৃষ্টি আকর্ষণ করেন। পরবর্তীতে চরকিতে মুক্তিপ্রাপ্ত ওভারের ট্রাম্প নাটকে “মাহবুব” চরিত্রে অভিনয় করে তিনি সমালোচকদের প্রশংসা অর্জন করেন।

চরিত্র অনুযায়ী নিজের শরীর ও ব্যক্তিত্বে পরিবর্তন আনতে নাঈম বিশেষভাবে পরিচিত। নাটক কালপুরুষ-এ অভিনয়ের জন্য তিনি ৯ মাসে ৩৫ কেজি ওজন বাড়ান, যা বাংলাদেশি অভিনয়শিল্পীদের মধ্যে ব্যতিক্রমী এক দৃষ্টান্ত স্থাপন করে। এই কাজের জন্য তিনি মেরিল-প্রথম আলো পুরস্কারের সমালোচক বিভাগের "সেরা অভিনেতা" বিভাগে মনোনীত হন।
চলচ্চিত্রের তালিকা
চলচ্চিত্র
বছরশিরোনামচরিত্রপরিচালকটীকা২০১০জাগোঅভিষিক্ত চলচ্চিত্র২০২৪ঘোলাতানিম পারভেজওয়েব চলচ্চিত্র২০২৫জলে জ্বলে তারাহোসেনঅরুণ চৌধুরীতাণ্ডববায়েজিদরায়হান রাফি
ওয়েব/টিভি ধারাবাহিক
 বছর শিরোনামভূমিকা পরিচালকটিভি / ওটিটি টীকা২০২২কারাগারআশফাকসৈয়দ আহমেদ শাওকীহইচই২০২৩ওভারট্রাম্পমাহবুববাশার জর্জিসচরকিমিশন হান্টডাউনহইচই২০২৪কালপুরুষইনস্পেক্টর মিরাজ উর রহমানসালজার রহমানচরকিরইল বাকি ১০এএসপি আজগরমাসউদ যাকারীয়া সাবিনটফি
টেলিভিশন

 পাঁচফোড়ন 
 শর্ত দিয়ে বিয়ে 

ব্যক্তিগত জীবন
এফ এস নাঈম ১৯৮৪ সালের ২৯ নভেম্বর ঢাকায় জন্মগ্রহণ করেন। তিনি ২০১৬ সালের ১৪ জানুয়ারি জনপ্রিয় নৃত্যশিল্পী ও অভিনেত্রী নাদিয়া আহমেদকে বিবাহ করেন।
তথ্যসূত্র

বহিঃসংযোগ




বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা